b'\n_START_ARTICLE_\nYao (\xc3\xa8tnia asi\xc3\xa0tica)\n_START_PARAGRAPH_\nEls yao (tamb\xc3\xa9 coneguts com a dao, pronunciat com "zou") s\xc3\xb3n un grup hum\xc3\xa0 que es troba a la Xina, Tail\xc3\xa0ndia, Vietnam, Laos, Fran\xc3\xa7a i els Estats Units amb una poblaci\xc3\xb3 total de m\xc3\xa9s de set milions. S\xc3\xb3n una de les \xc3\xa8tnies m\xc3\xa9s antigues de la Xina._NEWLINE_Hi ha una organitzaci\xc3\xb3 que promou l\'estudi d\'aquesta \xc3\xa8tnia: l\'Associaci\xc3\xb3 Internacional per a l\'Estudi dels Yao._NEWLINE_Una recerca publicada el 2000 trob\xc3\xa0 que la identitat dels yao era essencialitzada, hipersimplificada i mostrant una idea falsa de la realitat emmarcant-los en un endarreriment fictici.\n_START_SECTION_\nNoms\n_START_PARAGRAPH_\nAl Vietnam se\'ls ha referit per equivocaci\xc3\xb3 com a Kim Mien o Kim Mun (homes salvatges), una traducci\xc3\xb3 err\xc3\xb2nia de l\'expressi\xc3\xb3 en les lleng\xc3\xbces mien i lantien (utilitzades pels dao) utilitzada per a referir-se als dao que significa "homes del bosc". Durant la colonitzaci\xc3\xb3 francesa  s\xc3\xb3n anomenats Man, que significa b\xc3\xa0rbars meridionals en xin\xc3\xa8s.\n_START_SECTION_\nCostums\n_START_PARAGRAPH_\nUna roba t\xc3\xadpica que porten les dones \xc3\xa9s el lamchu, un vestit tradicional format per un mocador, una faldilla, una jaqueta i el hang pen, que embolica les cames._NEWLINE_El cacic yao sol guardar un rotllo amb car\xc3\xa0cters xinesos, element considerat d\'identitat \xc3\xa8tnica.\n_START_SECTION_\nMedicina tradicional dels yao\n_START_PARAGRAPH_\nHan desenvolupat la seua pr\xc3\xb2pia medicina tradicional._NEWLINE_Els Yao P\xc3\xa8l-rojos han desenvolupat una medicina avan\xc3\xa7ada que tracta malalties sense cap teoria m\xc3\xa8dica. Aquesta medicina \xc3\xa9s curiosament similar a la d\'altres branques yao situades lluny, a m\xc3\xa9s de 1.000 kil\xc3\xb2metres de dist\xc3\xa0ncia, les quals s\xc3\xb3n els yao de Guangxi i Hunan. Una recerca del 2004 trob\xc3\xa0 que aquesta medicina t\xc3\xa9 els vestigis perniciosos de les supersticiosos de temps feudals i la cultura religiosa.'